Beplan jou Desember vakansie nou | Blink Boer
28/09/2016blink boerDie Boer Blink	Kan jy glo daars net 85 Dae oor voor Kersdag?
Sonder ‘n begroting gaan jy die rooi begin sien!
Stel jou begroting op dat jy genoeg geld vir ekstra, impulsiewe uitgawes en ook genoeg geld oor het vir die noodgevalle. Beplan eerder om meer te bestee as minder sodat jy nie jou spaargeld hoef te begin gebruik of skuld moet maak nie.
Pak jou kruidenierskas reg:
Jy sal verbaas wees as jy sien hoe die pakkies opgaar en daar dalk een of twee etes versteek kon wees.
Steek weg daai kredietkaarte.
Dis maklik om ons kaarte te gebruik en vir alles te betaal , dra eerder net soveel geld saam met jou as waarvoor jy begroot het. Kook eerder by die huis as om in ‘n restaurant te gaan eet. In Amerika is ‘n studie gedoen met twee groepe mense,die wat met kredietkaarte en die wat met kontant inkopies doen. Die groep wat met kredietkaarte gekoop het het tot 4 keer meer spandeer.
Doen inkopies alleen
Sodra jy inkopies doen raak dit ma-kliker om meer geld te bestee as wat jy beplan het . Maak jou lysie by die huis voordat jy gaan koop. Wanneer jy geskenke gaan koop, los die kinders by die huis. Dit sal help dat jy beter konsentreer op hoeveel geld jy bestee en dat jy by jou inkopieslys hou. Maak ook seker jy eet voordat jy inkopies doen.’n Mens is geneig om goed te koop wat onnodig is as jy honger is.
Kry goedkoper geskenke
Gebruik die feesseisoen om op Januarie voorteberei deur vir jou kinders geskenke soos opvoedkundige speelgoed, skoolbenodigdhede of ‘n mooi sportsak te gee.
Met volwassenes kan ‘n mens ‘n “spokie” gebruik om geld te spaar. Dis wanneer elkeen ‘n ander persoon se naam trek (of in die geheim toegewys word). Dan koop jy net vir die persoon ‘n geskenk. Die groep kan besluit wat hul begroting vir geskenke is.
Jy kan ‘n wenslys met geskenke wat jy graag wil hê, vir jou familie en vriende opstel. Hulle kan besluit of hulle die geskenke as individue of as ‘n groep wil koop. So is hulle seker dat jy ‘n geskenk gaan kry wat jy wil hê.
← Vrouedag regdeur die jaar!	Die Vader van die boormasjien →